Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu /* COM/2012/0538 final - 2012/ () */





PASKAIDROJUMA RAKSTS 2006. gada 17. maija Iestāžu nolīgums[1] ļauj papildus finanšu shēmas attiecīgajām izdevumu kategorijām izmantot Eiropas Savienības Solidaritātes fonda līdzekļus maksimāli EUR 1 miljarda apmērā gadā. Fonda pieejamības nosacījumi ir sīki izklāstīti Padomes Regulā (EK) Nr. 2012/2002[2]. Pamatojoties uz Itālijas 2012. gada 27. jūlija pieteikumu Fonda palīdzības saņemšanai pēc vairākām zemestrīcēm, kas notika Itālijā 2012. gada maijā, Solidaritātes fonda palīdzības aprēķins, pamatojoties uz kopējām nodarīto zaudējumu aplēsēm, ir šāds. || || || || || (EUR) || Atzītie tiešie zaudējumi || Robežvērtība || Summa, pamatojoties uz 2,5 % || Summa, pamatojoties uz 6 % || Ierosinātā atbalsta kopējā summa Itālija – zemestrīces 2012. gadā || 13 113,498 miljoni || 3 606 miljoni || 90 165 575 || 580 026 784 || 670 192 359 Kopā || || || || || 670 192 359 Ņemot vērā pieteikuma izskatīšanu[3] un ievērojot lielāko iespējamo Fonda dotācijas apjomu, kā arī iespējas pārdalīt apropriācijas izdevumu kategorijā, kur vajadzīgi papildu izdevumi, Komisija ierosina izmantot Eiropas Savienības Solidaritātes fonda līdzekļus kopsummā par EUR 670 192 359, kas piešķirami finanšu shēmas 3.b izdevumu kategorijai. Iesniedzot šo priekšlikumu par Fonda izmantošanu, Komisija sāk trīspusēju sarunu vienkāršoto procedūru, kā noteikts 2006. gada 17. maija Iestāžu nolīguma 26. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot Fondu un par nepieciešamo summu. Komisija aicina katru budžeta lēmējinstitūcijas iestādi informēt otru iestādi un Komisiju par saviem nodomiem. Nesaskaņas gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. Komisija iesniegs budžeta grozījuma projektu (BGP), lai 2012. gada budžetā iekļautu īpašās saistību un maksājumu apropriācijas, kā paredzēts 2006. gada 17. maija Iestāžu nolīguma 26. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 26. punktu, ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[5], ņemot vērā Komisijas priekšlikumus[6], tā kā: (1) Eiropas Savienība ir izveidojusi Eiropas Savienības Solidaritātes fondu ("Fonds"), lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas. (2) Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu 1 miljarda euro apmērā gadā. (3) Regulā (EK) Nr. 2012/2002 ir paredzēta Fonda izmantošanas kārtība. (4) Itālija iesniedza pieteikumu par Fonda izmantošanu saistībā ar dabas katastrofu, ko izraisīja vairākas zemestrīces Itālijā, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžeta ietvaros Eiropas Savienības Solidaritātes fondu izmanto, lai nodrošinātu summu EUR 670 192 359 apmērā saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV C 139, 14.6.2006., 1. lpp. [2] OV L 311, 14.11.2002., 3. lpp. [3] Paziņojums Komisijai C(2012) 6458 par Itālijas iesniegto pieteikumu izmantot Eiropas Savienības Solidaritātes fondu. [4] OV C 139, 14.6.2006., 1. lpp. [5] OV L 311, 14.11.2002., 3. lpp. [6] OV C […], […], […] lpp. un OV C […], […], […] lpp.